‎ผมคิดว่าการมีใจจดจ่อคือสิ่งสำคัญในเกม
‎ถ้ามีองค์ประกอบที่ไม่เหมาะสม
‎มันจะรบกวนการมีใจจดจ่อนั้น
‎ผมชอบโรงอาบน้ำมาก
‎โรงอาบน้ำเก่าแก่บางแห่งมีเกมอาเขตด้วย
‎เราเลยไปที่โรงอาบน้ำนั้นแค่เพื่อเล่นเกม
‎แล้วก็อาบน้ำ
‎มันเป็นภาพที่น่าสนใจ
‎และเป็นญี่ปุ่นมากๆ
‎ก็เลยมีสังเวียนในโรงอาบน้ำสำหรับ ‎สตรีทไฟเตอร์‎ 2
‎ในญี่ปุ่น ต่อสู้กันในโรงอาบน้ำเป็นเรื่องปกติ
‎ผมพูดเล่นน่ะครับ
‎(ผลงานซีรีส์สารคดีจาก NETFLIX)
‎คำเตือน ตอนที่คุณกำลังจะรับชมนี้ ‎มีวิดีโอเกมที่รุนแรง
‎หมัดแรก อย่างในเกมต่อสู้
‎การกระแทกอย่างแรงของการชก...
‎มันอธิบายยาก
‎แต่คุณรู้สึกมีชีวิตชีวา
‎ถ้าไม่มีความรู้สึกป่าเถื่อนแบบนั้น
‎คุณก็ไม่รู้สึกอยากเล่นเกมอีก
‎ถ้าคุณเคยเล่นเกมต่อสู้...
‎เท่ากับคุณเคยอยู่ในโลกของนักออกแบบเกม ‎อากิระ นิชิทานิ
‎ผมได้แรงบันดาลใจจากหลายอย่าง
‎ถ้าคุณเดินไปตามถนน
‎คุณอาจได้ความคิดใหม่
‎หรือเจอภาพสำหรับพื้นหลังใหม่
‎คุณเห็นคนมากมาย...
‎(อากิระ นิชิทานิ)
‎และอาคารต่างๆ เยอะมาก
‎มันกระตุ้นสมองของคุณ
‎ถ้ามันเป็นอย่างนั้น ผมก็จะใช้กล้องถ่ายภาพ
‎หรือไม่ก็จดมันไว้
‎ในปี 1991
‎นิชิทานินำทีมทำโครงการหนึ่ง ‎ที่เปลี่ยนแปลงทุกอย่าง
‎มันเริ่มด้วยการติดตามผลงานเกมต่อสู้ของญี่ปุ่น
‎ที่เป็นที่นิยมในอาเขตในปี 1987
‎สตรีทไฟเตอร์มีการจัดฉากที่เรียบง่าย
‎มีตัวละครสองตัว ใครชนะสองในสามยกคือผู้ชนะ
‎แต่มันบุกเบิกการพลิกแพลง
‎แทนที่จะสู้แข่งกับคอมพิวเตอร์
‎ตอนนี้ผู้เล่นสู้กันเองได้
‎อย่างแรกเลย
‎ในญี่ปุ่น ไม่มีใครรู้จักการแข่งด้วยวิดีโอเกม
‎(สตรีทไฟเตอร์ ผู้เล่นหนึ่งคนเท่านั้น)
‎มันเป็นครั้งแรกที่คุณสื่อสาร
‎กับผู้เล่นคนอื่นๆ ได้ทันทีในตู้เกมอาเขต
‎นั่นเป็นการพัฒนาที่น่าสนใจ
‎เกมได้รับความนิยมไม่มากในญี่ปุ่น ‎แต่นิชิทานิมองเห็นศักยภาพของรูปแบบ
‎เขาต้องการนำต้นแบบการแข่งขันตัวต่อตัว ‎มาปรับเปลี่ยนให้มีขนาดใหญ่ขึ้น
‎สิ่งท้าทายคือการสร้างเกมที่จะขายได้ทั่วโลก
‎และเพื่อที่จะทำมันได้ ‎เขาต้องนำโลกเข้ามาไว้ในเกม
‎สำหรับฉากของริว
‎เราจะไปรอบๆ ปราสาทแล้วก็ถ่ายรูป
‎และใช้เป็นข้อมูลอ้างอิง
‎ตลาดฮ่องกง
‎วัดไทย
‎เจดีย์ญี่ปุ่น
‎นิชิทานิเริ่มเก็บรวบรวมภาพอ้างอิงจากทั่วโลก
‎การนำภาพพวกนี้ใส่ไว้ในโลกของเกมหมายถึง
‎เวลาที่มีใครเล่นเกม
‎พวกเขาจะเห็นภาพทางหางตาของพวกเขา
‎พวกเขาจะคิดว่ามันเจ๋งหรือไม่ก็สวยงาม
‎ผมคิดว่ารายละเอียดเหล่านี้สำคัญมาก
‎นิชิทานิเปลี่ยนแปลงสภาพแวดล้อมของจริงเหล่านี้
‎เป็นฉากที่เต็มไปด้วยรายละเอียด 12 ฉาก ‎ในแปดประเทศ
‎ตั้งแต่สหรัฐฯ ไปจนถึงบราซิล อินเดีย ‎และก็แน่นอน ญี่ปุ่น
‎ตอนนี้เขาต้องคิดหาวิธีสร้างตัวละครนักสู้
‎ที่จะดึงดูดใจนักเล่นเกมทุกที่
‎สำหรับเรื่องนั้น นิชิทานิ ‎ต้องหันไปพึ่งศิลปินอากิระ ยาสุดะ
‎ตอนผมยังเด็ก
‎ผมชอบการวาดภาพประกอบ
‎ในตอนนั้น
‎ศิลปินที่มีชื่อเสียงส่วนใหญ่เป็นศิลปินมังงะ
‎ผมเลยอยากเขียนมังงะ
‎สิ่งที่ยิ่งใหญ่ที่สุดคืออนิเมะชื่อโมบิลสูทกันดั้ม
‎(อากิระ ยาสุดะ)
‎มังะ หรืออนิเมะ ซึ่งผมไม่คิดว่าเป็นศิลปะ
‎กลายเป็นสิ่งที่มีศิลปะมาก
‎นั่นเป็นสิ่งที่น่าตกใจมากๆ
‎ตั้งแต่นั้นมา ผมก็อยากทำบางอย่าง
‎ที่คนไม่มองว่าเป็นศิลปะ
‎ให้เป็นสิ่งที่มีศิลปะ
‎ยาสุดะได้รับมอบหมาย ‎ให้วาดโลกเสมือนจริงของเกมใหม่
‎โดยทั่วๆ ไปแล้ว ‎หน้าที่ของผมคือผู้อำนวยการศิลป์
‎ออกแบบตัวละคร ศิลปะพื้นหลัง
‎ออกแบบศัตรู
‎สตรีทไฟเตอร์ 2 ‎มีตัวละครให้เลือกมากกว่าสตรีทไฟเตอร์ 1
‎เมื่อก่อนคุณมีตัวละครแค่สองตัว ‎แต่ตอนนี้คุณมีแปดตัว
‎ผมพยายามคิดหาวิธีสร้างตัวละคร
‎ที่ใช้ภาษาในปัจจุบัน
‎มี "แรงผลักดัน" ที่แข็งแกร่ง
‎ซึ่งมันหมายถึง
‎ตัวละครที่โดดเด่น
‎เราเลยอยากเพิ่มสำเนียงเข้าไปในตัวละคร
‎และทำให้ทุกอย่างมันเกินจริง
‎เราคิดว่านี่จะทำความเข้าใจได้ดีขึ้น ‎ในตลาดต่างประเทศ
‎ด้วยการร่างภาพแต่ละรอบ
‎ตัวละครใหญ่ขึ้น โหดขึ้นและประหลาดขึ้น
‎ตัวละครฮอนดะ
‎ตอนแรกเขาเป็นแค่นักสู้ซูโม่ธรรมดาๆ
‎แต่เพื่อทำให้เขาโดดเด่นขึ้นทีละนิด
‎เราให้เขาใส่ยูกาตะ
‎หรือเพิ่มการแต่งหน้าแบบคาบูกิเข้าไป
‎ตัวละครแต่ละตัว ‎จึงค่อยๆ เปลี่ยนแปลงและแปลกขึ้นเรื่อยๆ
‎เราต้องการการออกแบบ ‎ที่ใครเห็นแล้วต้องหัวเราะ
‎และประทับใจมาก
‎ตัวละครพิสดารของนักสู้ปรากฏขึ้น ‎แต่ละตัวมีปูมหลังของมันเอง
‎พันตรีกองทัพอากาศสหรัฐฯ
‎โยคีตัวอ่อนพ่นไฟได้
‎และตำรวจสากลหญิงนักสู้กังฟูชื่อชุนลี
‎ชุนลี เธอเป็นสาวนักสู้กังฟู
‎เราคิดว่าผู้เล่นที่เป็นผู้หญิง ‎คงจะต้องการใช้ตัวละครหญิง
‎เหตุผลที่ผมคิดที่จะรวมตัวละครหญิงไว้ในเกม
‎ก็คือเพื่อให้มีผู้เล่นที่เป็นผู้หญิงมากขึ้น
‎บรูซ ลี และเฉินหลงโด่งดังแล้ว
‎และมีนักศิลปะป้องกันตัวหญิง ‎ในหนังพวกนั้นอีกหลายคน
‎ถ้าเรามีตัวละครหญิง เธอก็จะต่อสู้กังฟู
‎ผมตัดสินใจอย่างนั้น
‎จนถึงตอนนั้น ผู้หญิงในวิดีโเกมส่วนใหญ่
‎เป็นเจ้าหญิง สาวน้อยที่ตกอยู่ในอันตราย
‎หรือไม่ก็มิสแพ็ก-แมน
‎ตอนนี้นักเล่นเกมเล่นเป็นผู้หญิงที่ต่อสู้เองได้
‎ในสมัยนั้นก็ไม่ใช่ไม่มีตัวละครหญิงอยู่ในเกม
‎แต่ว่าไม่มีตัวละครที่มีบุคลิกที่แข็งแกร่ง
‎ยาสุดะยืนกรานในเรื่องนี้มาก
‎(ฉันเป็นผู้หญิงที่แข็งแรงที่สุดในโลก)
‎เมื่อฉากและตัวละครเสร็จแล้ว
‎พวกเขาต้องทำให้แน่ใจว่าการเล่นเกม
‎เป็นประสบการณ์การต่อสู้ ‎ที่รุนแรงหักกระดูกเครื่องในพัง
‎เรากำลังสร้างเกมศิลปะการต่อสู้
‎เราเลยต้องเรียนศิลปะการต่อสู้
‎ถ้าเราดูมันสดๆ
‎เราก็จะได้พบเห็นพลังและความเจ็บปวด
‎ผมจึงไปดูการแข่งขันกับยาสุดะ
‎และผมก็ได้เรียนรู้เยอะมาก
‎ในเดือนกุมภาพันธ์ ปี 1991
‎เกมสตรีทไฟเตอร์ 2 เกมใหม่ ‎พร้อมที่จะถูกปล่อยออกสู่โลก
‎สตรีทไฟเตอร์ 2 เป็นเกมแข่งขันต่อสู้
‎มีตัวละครแปดตัว
‎และคุณก็เลือกตัวที่คุณชื่นชอบได้
‎พวกเขาสู้กันตัวต่อตัว
‎ตัวละครแต่ละตัวมีการออกแบบที่เป็นเอกลักษณ์
‎และมีท่าต่อสู้เฉพาะตัว
‎ท่าเผด็จศึก
‎คุณชกหรือไม่ก็ทุ่มคู่ต่อสู้
‎และพยายามลดมาตรวัดชีวิตของพวกเขา
‎คนที่ใช้ชีวิตหมดมาตรวัดก็โดนน็อกเอาท์
‎คนที่ชนะสองในสามแมตช์ก่อน
‎คือผู้ชนะ
‎เรารู้ว่ามันเป็นเกมที่ดี
‎แต่เราไม่คิดว่ามันจะได้รับความนิยมมากขนาดนี้
‎สตรีทไฟเตอร์เตะเปิดทางสู่ตู้เกมอาเขตทั่วโลก
‎และกลายเป็นปรากฏการณ์ทันที
‎มันทำลายเกมดั้งเดิมจนสิ้นซาก
‎จุดประกายชีวิตใหม่ของเกมอาเขต
‎มันกลายเป็นเกมต่อสู้ ‎ที่ขายดีที่สุดเกมหนึ่งตลอดกาลด้วย
‎และปูทางสำหรับวิดีโอเกมต่อสู้เกมใหม่
‎ที่ได้แรงบันดาลใจจากแนวภาพยนตร์คลาสสิก
‎ไอ้หนุ่มซินตึ๊ง มังกรประจัญบาน ‎คือหนังบรูซ ลีเรื่องแรกที่ผมดู
‎บรูซ ลีในหนังน่าทึ่งมาก
‎ในยุคต้นๆ นั้น ‎สำหรับผมแล้วเขาแทบจะเป็นตำนานเลย
‎บรูซ ลีรู้วิธีโกยเงิน ‎จากการปรากฏตัวของเขาบนจอ
‎ลำดับการต่อสู้ของเขาจะเพิ่มขึ้น
‎เขาจะชกสองสามครั้งแล้วก็หยุด
‎ทุกครั้งที่เขาชกหรือเตะ...
‎เขาทำให้มันมีความหมายบางอย่าง
‎ผมว่ามันเป็นแบบนั้น ‎ในหนังของเขาทุกเรื่อง
‎สำหรับผม ผมจะดูหนัง
‎แล้วถ้าผมรู้สึกตื่นเต้นผมจะนั่งลงแล้วก็ลงมือวาด
‎ขณะที่เกมต่อสู้กำลังเริ่มครองโลก
‎ศิลปินกราฟิกจอห์น โทไบแอสทำงานให้มิดเวย์ ‎ผู้พัฒนาเกมในชิคาโก
‎ที่ต้องการเกมที่ทำให้ ‎คนแน่นอาเขตได้เหมือนสตรีทไฟเตอร์ 2
‎พวกเขาให้โทไบแอส ‎และเอ็ด บูน นักเขียนโปรแกรม
‎ได้มีโอกาสสร้างเกม ‎ในฝันของพวกเขาที่เต็มไปด้วยเลือด
‎มีข้อเสียแค่อย่างเดียว
‎ผมจำได้ว่าพวกเขาถามเรา
‎ว่าเราทำเกมให้เสร็จในหกเดือนได้ไหม
‎หรืออะไรบางอย่างที่ไร้สาระแบบนั้น
‎ตอนนั้นเอ็ดกับผมอายุยังน้อย เราเลยคิดว่า
‎"ได้ เราทำได้"
‎โทไบแอสลงมือสร้างเกมที่กลายเป็นตำนาน
‎มอร์ทัลคอมแบท
‎เกมที่นำเลือดและตับไตไส้พุง ‎จากภาพยนตร์มาไว้ในตู้เกมอาเขต
‎หน้าที่ของผมในมอร์ทัลคอมแบท ‎คืองานศิลปะ กราฟิก การเสกสรรเรื่อง
‎และทำงานกับนักเขียนโปรแกรม ‎ในแง่ที่ว่าตัวละครจะทำงานยังไง
‎ตอนเราดูเกมสตรีทไฟเตอร์
‎มันก็เพื่อคิดกันว่าจะไม่ทำอะไรซะมากกว่า
‎เราไม่ได้คิดจะทำซ้ำเกมสตรีทไฟเตอร์ มันเป็น
‎"เราจะทำเกมต่อสู้ในแบบของเรายังไง" ‎ซะมากกว่า
‎เกมของพวกเขาวาดด้วยมือและเหมือนการ์ตูน
‎ของเราจะถูกแปลงเป็นดิจิทัลและสมจริง
‎และก็แน่นอน ถ้ามันจะเป็นเกมต่อสู้
‎ผมจะใช้ความรักหนังกังฟูของผมช่วยผมทำมัน
‎ผมคิดว่าตอนปลายยุค 80 ต้นยุค 90 ‎หนังศิลปะการต่อสู้
‎กลับมาเป็นที่นิยมนิดหน่อยในอเมริกา
‎แวน แดมและสตีเวน ซีกัล ‎คือผู้ที่น่าจะประสบความสำเร็จ
‎ตอนต้นยุค 90
‎เอ็ดกับผมดูเรื่องขาเจาะเหล็ก
‎และเราก็คิดว่ามันคงน่าสนใจ
‎ที่จะรวมแวน แดม ‎เป็นตัวละครในเกมของเราด้วย
‎เขาเล่นเป็นตัวเขาเองเลย
‎เราคิดว่าเขาคงจะเพิ่มความสมบูรณ์อีกเล็กน้อย
‎ให้กับแนวความคิดของเกมต่อสู้ ‎ของธีมศิลปะการต่อสู้อย่างแน่นอน
‎แวน แดมปฏิเสธ
‎แต่นั่นไม่ได้หยุดยั้งโทไบแอส
‎จากการทำตำนาน ‎ในเกมใหม่ของเขาให้เป็นอมตะ
‎การเตะที่เป็นเอกลักษณ์ของเขา
‎การชอบทำท่าแยกขาของเขา
‎และใครจะลืมท่าชกที่โด่งดังนี้ได้
‎จากเรื่องขาเจาะเหล็ก
‎โทไบแอสลืมไม่ได้
‎เขาทำให้มันเป็นท่าชก ‎ที่เป็นเอกลักษณ์ของตัวละครจอห์นนี เคจ
‎จอห์นนี เคจชนะ
‎ผมจำได้ที่ผมคิดว่ากับมอร์ทัลคอมแบท
‎นี่คือโอกาสสำหรับผม
‎ที่จะนำทุกอย่าง ‎ที่เป็นแรงบันดาลใจผมตอนเติบโตมา
‎ใส่ไว้ในเกมนี้
‎เราะตอนนั้นไม่มีใครบอกเราว่าต้องทำเกมยังไง
‎และนี่ก็คือสิ่งที่เราอยากทำ
‎มอร์ทัลคอมแบทโหดเหี้ยม
‎โหดเหี้ยมพิลึกและบ้าคลั่งสุดๆ
‎ต่ำช้า น่าขยะแขยง...
‎และฮิตสุดๆ
‎เราต้องการดึงปฏิกิริยาตอบโต้ออกมา ‎จากผู้เล่นและทุกอย่างที่เราสามารถทำได้
‎เพื่อให้ผู้เล่นมีปฏิกิริยาในทางบวก ‎เราคิดว่ามันเป็นสิ่งที่ดี
‎หนึ่งในพื้นหลัง มีชิ้นส่วนร่างกายและอื่นๆ
‎ของตัวละครอื่นๆ เสียบอยู่บนแท่งแหลมๆ
‎ความคิดก็คือถ้าคุณแพ้แมตช์นี้
‎คุณจะถูกชกร่วงลงไปในหลุมนี้ ‎และตัวละครของคุณก็จะเจ็บปวด
‎การไม่รู้ว่าความตายคืออะไรกันแน่
‎สร้างคุณสมบัติที่น่ากลัวสำหรับผู้เล่น
‎ความตาย
‎ความตายคือผลงานชิ้นเอกของเกม
‎ผู้เล่นที่ค้นพบปุ่มกด ‎และก้านควบคุมแบบคอมโบที่เหมาะสม
‎สามารถปลิดชีพคู่ต่อสู้ของพวกเขาได้ ‎ด้วยการฆ่าที่น่าตื่นเต้น
‎การตัดหัว
‎การควักหัวใจที่ยังเต้นอยู่
‎เผาพวกเขาทั้งเป็น
‎และก็แบบนี้ที่คุณเรียกมันว่าอะไรก็ตาม
‎สิ่งที่ทำให้มอร์ทัลคอมแบทกล้าเผชิญหน้าเช่นกัน
‎ก็คือความจริงที่ว่า ‎ตัวละครเป็นนักแสดงในชีวิตจริง
‎สตูดิโอที่ดูเก่าๆ โกโรโกโสนี่คือที่ที่เรา...
‎ถ่ายภาพที่ใช้แปลงเป็นดิจิทัลทั้งหมด ‎สำหรับเกมมอร์ทัลคอมแบท
‎เราต้องหานักศิลปะการต่อสู้ ‎ที่เราจะนำมาแปลงเป็นดิจิทัล
‎ฉันซอนยา เบลด
‎ถ้าคุณลังเลใจ ฉันจะสอยคุณให้ร่วง
‎มันสำคัญที่เราต้องหานักศิลปะการต่อสู้จริงๆ
‎ที่สามารถเตะหรือชกได้
‎ผมชื่อหลิวกัง
‎ถ้าคุณอยากเป็นสุดยอด คุณต้องผ่านผมไปก่อน
‎ผมมีเพื่อนที่ผมรู้จักตอนเติบโตมา ‎ซึ่งเป็นนักศิลปะการต่อสู้
‎และสิ่งแรกๆ อย่างหนึ่งที่เราทำก็คือ ‎เราพาพวกเขามาที่สตูดิโอ
‎ถ่ายภาพพวกเขา
‎ตอนคุณเห็นคนกระโดดพลิกตัว ‎และตีลังกาในมอร์ทัลคอมแบท
‎พวกเขากระโดดจากแทรมโพลีนอันนี้
‎และเหตุผลที่เราใช้มันก็เพราะ
‎บ่อยครั้งที่เราต้อง ‎จับการเคลื่อนไหวคนที่กำลังกระโดด
‎เราเลยให้พวกเขากระโดด ‎บนแทรมโพลีนพวกนี้
‎และเราก็ให้คนกระโดด ‎เอาหัวกระแทกเพดานด้วย
‎มีหลอดไฟติดอยู่บนนั้น ‎เพราะบางคนก็กระแทกได้แรงมาก
‎ตอนนั้นมันเป็นเหมือนสิ่งที่น่าทึ่ง
‎ทุกคนที่เห็นมันจะรู้สึกทึ่ง
‎กับธรรมชาติที่สมจริงของมัน
‎ตอนคุณเห็นนักแสดงที่ถูกแปลงเป็นดิจิทัลบนจอ
‎ผมคิดว่าคุณเข้าใจ
‎อ้อ ฉันเข้าใจว่านี่คืออะไร ‎และมันดูเจ๋งแค่ไหน
‎ก็ไม่ใช่ทุกคนที่คิดว่ามันเจ๋ง
‎นี่เป็นความรุนแรงที่นักวิจารณ์กังวลกับมันมาก
‎การฆ่าอย่างเลือดเย็นกำลังทำให้มอร์ทัลคอมแบท
‎เป็นวิดีโอเกม ‎ที่คนนิยมมากที่สุดในประวัติศาสตร์
‎เด็กๆ เพลิดเพลินกับชัยชนะ ‎และการเลือกที่เต็มไปด้วยเลือด
‎รู้สึกยังไงเวลาที่ ‎พวกเขากระชากหัวใครบางคนขาด
‎หรือควักหัวใจของพวกเขา
‎นั่นคือตอนที่ผมชอบเกี่ยวกับมันมากที่สุด
‎มันสนุกดีค่ะ
‎เราไม่เห็น
‎สิ่งที่จะกลายเป็น ‎ความขัดแย้งกับมอร์ทัลคอมแบทในที่สุด
‎ระวังนะครับ คุณแม่และคุณพ่อ
‎วิดีโอเกมใหม่ๆ บางเกม ‎แสดงให้เห็นถึงความรุนแรงสุดขั้ว
‎เราคิดเสมอว่า ‎โอเค ผู้เล่นของเราอยู่ในกลุ่มอายุหนึ่ง
‎เราเลยไม่ได้คิดให้รอบคอบ ‎ว่าสิ่งที่เรากำลังทำคืออะไร
‎และทุกอย่างมันก็เยี่ยมมาก ‎จนเราไม่ได้คาดหมาย
‎ว่ามันจะทำให้พ่อแม่ไม่สบายใจมากอย่างที่มันเป็น
‎และมันก็ยากที่ ‎คนจะยอมรับว่าเกมไม่ใช่แค่สำหรับเด็ก
‎สภาพแวดล้อมของมันเต็มไปด้วยความรุนแรง
‎ตอนนี้เราจะให้เกมพวกเขา ‎ที่พวกเขามีส่วนร่วมในความรุนแรง
‎และเลือกวิธีที่พวกเขาต้องการ ‎เพื่อฆ่าใครสักคนได้
‎ถ้าเราเล่นเกมและต่อสู้ในเกม
‎ซึ่งไม่ใช่ในชีวิตจริงได้ นั่นต้องดีกว่าแน่นอน
‎ความสับสนวุ่นวายช่วยทำให้ ‎มอร์ทัลคอมแบทเป็นเกมขายดีที่สุด
‎และทำให้เด็กๆ ‎ทิ้งเกมคอนโซลที่บ้านของพวกเขา
‎แล้วตรงดิ่งกลับมายังตู้เกมอาเขตเพื่อทำการต่อสู้
‎สภาพแวดล้อมตู้เกมอาเขตในตอนนั้น ‎โดยเฉพาะกับเกมต่อสู้
‎มันแข่งขันกันมาก
‎คุณต้องเดินเข้าไปที่ตู้เกมอาเขต ‎แล้วเผชิญหน้ากับคู่ต่อสู้
‎มันแทบจะเหมือน ‎คุณเป็นสิงห์ปืนไวเดินเข้าไปในเมือง
‎และคุณไม่รู้ว่าคุณจะเผชิญหน้ากับใคร
‎ยุคใหม่ของเกมต่อสู้ ‎ไม่เพียงแต่ทำให้ตู้เกมอาเขตฟื้นคืนชีพ
‎สำหรับเด็กบางคน ‎มันเปลี่ยนเส้นทางชีวิตของพวกเขาเลย
‎เกมไม่ซับซ้อนเข้าใจง่ายมาก
‎มีผู้ชนะและผู้แพ้ชัดเจน
‎(ทะกะฮิโระ นากาโนะ)
‎ถึงมันจะเป็นแค่เกม
‎ผมก็ไม่อยากแพ้
‎ทะกะฮิโระ นากาโนะยังเป็นวัยรุ่น
‎ตอนที่เกมต่อสู้เริ่มครองตู้เกมอาเขต
‎ผมเริ่มเล่นสตรีทไฟเตอร์ 2 ที่ตู้เกมอาเขต
‎ผมจะตรงไปที่ตู้เกมอาเขตหลังเลิกเรียน
‎เพื่อนร่วมชั้นที่แก่กว่าผมทำงานที่นั่น
‎เขาให้ผมเล่นฟรีอยู่ตลอด
‎เขาสอนผมเล่น
‎แต่ผมเก่งเกินไป
‎พอถึงจุดหนึ่ง ผมเก่งกว่าเขา
‎หลังจากนั้นเขาก็ไม่ให้ผมเล่นอีก
‎นากาโนะรู้ว่าชะตากำหนดให้เขาสู้กับคนเก่งที่สุด
‎ในเมื่อคำพูดติดตลาดสำหรับสตรีทไฟเตอร์ 2 คือ
‎"ค้นหาคู่ต่อสู้ที่เหมาะสม"
‎แต่ในบ้านเกิดของผม ผมไม่มีคู่ต่อสู้ที่เหมาะสม
‎ถ้าจะมีที่ไหนสักที่ ผมอาจเจอ ‎คู่ต่อสู้ที่เหมาะสมที่การแข่งขันระดับชาติ
‎ผมเลยเก็บเงินจากการเป็นเด็กส่งหนังสือพิมพ์
‎ผมขึ้นรถบัสกลางคืนไปโตเกียวคนเดียว
‎เราไปกันเต็มสนามโคะกุงิคังในโตเกียว
‎ที่ที่พวกเขาจัดการแข่งซูโม่
‎(สตรีทไฟเตอร์ 2)
‎(การแข่งขันชิงแชมป์ ‎สตรีทไฟเตอร์ 2 เทอร์โบ ปี 1993)
‎ผมพยายามเตรียมใจให้พร้อม
‎ผมจะได้ไม่ประหม่า
‎ผมรู้ว่าผมต้องมีสมาธิอยู่ตลอดเวลา
‎ถ้าแพ้ครั้งเดียว
‎ก็ต้องออกจากการแข่งขัน
‎นากาโนะเข้ารอบต่อไป
‎ถ้าคุณอยากชนะ
‎การเคลื่อนไหวจะพลาดไม่ได้แม้แต่ครั้งเดียว
‎หมัดอัปเปอร์คัต
‎ผมเล่นเหมือนชีวิตของผมขึ้นอยู่กับมัน
‎ผมชนะการแข่งขันทั้งหมด
‎คู่ต่อสู้ชกผมไม่ได้แม้แต่ครั้งเดียว
‎ผมคิดว่ามันปาฏิหาริย์มาก
‎ปรากฏว่าไม่มีคู่ต่อสู้ที่เหมาะสมเลย
‎แต่ก็เหมือนนักเล่นเกมรุ่นเยาว์ทุกที่
‎วันที่รุ่งโรจน์ของนากาโนะ ‎ก็มาถึงจุดจบที่ชวนให้หัวใจสลาย
‎หลังจากเรียนจบ
‎ผมก็ตัดสินใจเสี่ยงทำงานในแผนกขาย
‎มีเวลาเล่นเกมไม่มากเหมือนเดิมอีกแล้ว
‎ผมใช้เวลาเกือบทั้งหมดตอบอีเมล
‎ถ่ายสำเนาและร่างข้อเสนอ
‎บางคนก็รักงานของพวกเขา
‎บางคนก็พร้อมที่จะไต่เต้าในบริษัท
‎พูดตามตรง ‎ผมไม่เข้าใจความต้องการแบบนั้นเลย
‎แต่แล้วนากาโนะก็มีโอกาส
‎ที่จะเบนเข็มออกจากงานหนักในบริษัท
‎เมื่อเจ้านายของเขาได้ข่าวเกี่ยวกับ ‎การลงทุนธุรกิจที่กำลังเกิดขึ้น
‎การเล่นวิดีโอเกมแข่งขัน ‎กลายเป็นธุรกิจหลายล้านดอลลาร์
‎การเล่นเกมใหญ่โตกว่าธุรกิจเพลง
‎และธุรกิจภาพยนตร์รวมกันเสียอีก
‎อีสปอร์ตนำการเล่นเกมแข่งขัน ‎ออกจากห้องใต้ดินมาสู่สนามกีฬา
‎นี่คือสิ่งที่เด็กๆ ทำกัน นี่คือสิ่งที่ผู้คนอยากเห็น
‎และเด็กๆ ที่เคยถูกบอกให้ไปหางานจริงๆ ทำ ‎ก็กำลังหาเงินกันได้มหาศาล
‎ก่อนปี 2022 รายได้ของอีสปอร์ตทั่วโลก
‎ถูกตั้งเป้าไว้ ‎ให้ทำได้ถึง 1.79 พันล้านดอลลาร์สหรัฐฯ
‎เจ้านายของนากาโนะตัดสินใจ ‎ที่จะมีส่วนร่วมในความนิยมอีสปอร์ต
‎เขาจำได้ว่านากาโนะ ‎เคยชนะการแข่งขันระดับชาติ
‎และมาหาเขาพร้อมกับข้อเสนอสำคัญที่สุดในชีวิต
‎สร้างและฝึกสอนทีมอีสปอร์ต ‎ของนักเล่นเกมมืออาชีพ
‎เขาบอกว่าเขาจะมอบหมายให้ผมทำโครงการ
‎ผมยังจำมันได้เหมือนเพิ่งเกิดขึ้นเมื่อวานนี้
‎นากาโนะ ฟังนะ เริ่มตั้งแต่พรุ่งนี้
‎ผมอยากให้คุณเล่นเกมทั้งวัน ทุกวัน
‎ทุกอย่างในตอนนั้นเป็นโอกาสที่ดีสำหรับผม
‎ผมรู้ว่าผมคงไม่มีวันได้โอกาสดีๆ แบบนี้อีกแล้ว
‎ผมตัดสินใจตอนนั้นและตรงนั้นเลย
‎"ตกลงครับ"
‎นากาโนะเกณฑ์และฝึกผู้เล่น
‎มาร่วมทีมกับเขาบนเวทีอีเกมมิ่งนานาชาติ
‎เราสร้างทีม
‎ชื่อเกียวโต ซุซะโนะโอะ
‎ผมคิดว่าพรสวรรค์ธรรมชาติ ‎มีบทบาทสำคัญในการเล่นเกม
‎เราระบุตัวผู้เล่นด้วยพรสวรรค์ประจำตัว
‎การยืน การหมอบ
‎การป้องกัน การจู่โจม
‎เราต้องการฝึกฝนพัฒนาพรสวรรค์เหล่านั้น
‎เราทำหน้าที่เป็นที่ปรึกษา
‎พร้อมที่จะแบ่งปันความรู้และทักษะ
‎ผมหวังที่จะฝึกฝนผู้เล่น ‎ให้พัฒนาอย่างต่อเนื่องต่อไปในอนาคต
‎ผมชื่อโคจิเคโอจี
‎ผมเชี่ยวชาญเกมต่อสู้
‎โคจิเคโอจีคือ ‎นักเล่นเกมแบบเล่นหลายคนที่แท้จริง
‎เขาเอาชนะได้ยากมากในเกมต่อสู้ประเภทต่างๆ
‎เขาเป็นนักเล่นเกมที่มีพรสวรรค์อย่างไม่น่าเชื่อ
‎ผมชื่อซาคางามิ
‎ผมเล่นสตรีทไฟเตอร์
‎ซาคางามิเป็นสมาชิกอีกคนในทีม
‎เขาเพิ่งอายุ 20 ปี
‎เขาเชี่ยวชาญเกมสตรีทไฟเตอร์ 5
‎เขาสาบานว่าจะเป็นแชมป์โลกให้ได้
‎เขาพูดว่าถ้าไม่ตั้งใจที่จะเป็นสุดยอด ‎จะมีประโยชน์อะไร
‎ผมชื่อรีเปอร์ ผมเล่นเกมยิง
‎รีเปอร์คือหนึ่งในยอดฝีมือของเรา
‎คนที่สวมแว่นตา
‎ผมหวังว่าเขาจะทำให้ทีมเราภูมิใจ
‎แค่เพราะคุณเป็นนักเล่นเกมมืออาชีพ ‎ไม่ได้หมายความว่าคุณควรจะเล่นเกมทั้งวัน
‎การออกกำลังกายก็เป็นสิ่งจำเป็น
‎แม้แต่การบินไปต่างประเทศก็เหนื่อยมาก
‎คุณต้องห่วงเรื่องความแข็งแกร่งด้วย
‎พวกเขาต้องยกน้ำหนัก ‎และสร้างความแข็งแกร่งของร่างกาย
‎มันคือส่วนหนึ่งในโครงการของเรา
‎หน้าที่ของเราคือ ‎ทำให้ธุรกิจอีสปอร์ตเติบโต
‎ผมคิดว่านี่ไม่ใช่ความนิยมชั่วขณะ
‎ชีวิตผมคงไม่เหมือนเดิมถ้าไม่มีสตรีทไฟเตอร์ 2
‎ผมว่ามันน่าตื่นเต้นสุดๆ
‎แม้แต่ตอนนี้ผมก็ไม่เคยเบื่อเกมเลย
‎ผมว่าผมเล่นมันจนกว่าผมจะตายได้เลย
‎ตอนนี้อีสปอร์ตเป็นคู่แข่งกีฬาที่แท้จริง ‎อย่างเบสบอลและบาสเกตบอล
‎มีแฟนๆ ทั่วโลกมากถึงหลายร้อยล้านคน
‎มันเป็นปรากฏการณ์ที่ยากจะรู้ล่วงหน้าได้
‎โดยเฉพาะในปี 1993
‎ตอนที่มีวิดีโอเกมรุนแรงเพิ่มมากขึ้น
‎ทำให้บรรดาพ่อแม่พร้อมที่จะดึงปลั๊กออกเลย
‎รัฐสภาจึงเข้ามาเกี่ยวข้อง
‎เราทุกคนไม่ยอมรับอย่างยิ่ง ‎เรารังเกียจเนื้อหาเกมแบบนี้
‎การพิจารณาของรัฐสภา ‎เกี่ยวกับความรุนแรงของวิดีโอเกม
‎ทำให้เกมยอดนิยม ‎มอร์ทัลคอมแบทกลายเป็นจุดสนใจ
‎พร้อมกับอีกเกมหนึ่งที่คนรู้จักน้อยกว่ามาก
‎มันเป็นวิดีโอเกมโรคจิตน่ารังเกียจ
‎คนที่ผลิตเกมไร้สาระนั้นช่างน่าละอาย
‎ในความเห็นของผมมันเป็นการทำร้ายเด็ก
‎ฉันว่ามันน่ารังเกียจที่สุด
‎และมีคำเดียวที่คุณสามารถพูดกับบริษัทผู้ผลิต
‎และผู้ถือหุ้นของบริษัทได้ก็คือคุณน่าละอายมาก
‎เราไม่มีสามัญสำนึกกันแล้วหรือไง
‎แน่นอน มันมีผลกระทบต่อลูกหลานของเรา
‎และมันก็มีผลกระทบต่อลูกๆ ของเรา ‎ในแง่ลบอย่างมาก
‎ปีศาจลงมาทำให้ ‎จิตใจที่อ่อนเยาว์ของลูกหลานเราวิตถาร
‎ผมหมายถึง...
‎มันเป็นสิ่งที่สมบูรณ์
‎เห็นได้ชัดว่าพวกเขาหลายคนยังไม่เคยเล่นเกม
‎เกมนั้นคือไนท์แทร็ป ‎เป็นเกมที่ไม่ค่อยมีชื่อเสียงนัก
‎ที่จู่ๆ ก็กลายเป็นหัวข้ออภิปรายในรัฐสภา
‎และการโจมตีคุณค่าคนอเมริกา ‎กับความดีงามของมนุษย์ครั้งนี้
‎ก็เกิดขึ้นจากใจของจิม ไรลีย์
‎โดยธรรมชาติแล้ว ผมเป็นคนชอบมองชอบดู
‎และผมก็อาจเป็นนักออกแบบมากกว่าเป็นศิลปิน
‎การแก้ปัญหาด้านภาพ ‎จึงเป็นสิ่งที่ผมสนใจมาตลอด
‎ทุกวันนี้ จิมเป็นหัวหน้าแผนกวิชวลเอฟเฟกต์
‎ให้รายการโทรทัศน์ใหญ่ที่สุดบางรายการ
‎ฉากอย่างเฮลิคอปเตอร์ระเบิด
‎คนถูกไฟไหม้
‎ดอน ชีเดิลถูกแก้วลอยมากระเทกหัว
‎เลือดสาดกระเซ็น
‎และการเดินอย่างใจเย็นจากรถที่กำลังระเบิด
‎จิมทำให้มันทั้งหมดดูสมจริง
‎คุณทำรายการทีวี และเมื่อมันออกมาดี ‎สำหรับผมแล้วมันคือความอัศจรรย์
‎เพราะผมรู้ว่ามีสิ่งต่างๆ มากมาย ‎อาจผิดพลาดได้ ใช่ไหม
‎แต่เมื่อนานมาแล้วก่อนอาชีพของเขาในฮอลลีวูด
‎จิมเคยเป็นคนที่อยู่ ‎เบื้องหลังเกมที่ถูกจัดว่าน่าตกใจมาก
‎มันทำให้ทั้งวงการ ‎ตกอยู่ในอันตรายโดยไม่ได้ตั้งใจ
‎ทุกอย่างเริ่มจากการทดลองที่มีวิสัยทัศน์
‎วิดีโอเกมการแสดงสด ‎แบบเลือกการผจญภัยของคุณเอง
‎ผมสนใจการใช้กล้องวงจรปิด
‎เป็นวิธีจับภาพต่างๆ ในโลก
‎ที่ทำให้ผู้ชมหรือผู้เล่น
‎สับเปลี่ยนกล้องโดยไม่จำกัดได้อย่างแนบเนียน
‎แต่มีกล้องแค่สี่ตัว
‎ที่จะแสดงภาพสดในครั้งเดียว
‎แต่นี่เป็นการสร้างความประทับใจ ‎ในการเลือกแบบไม่จำกัด
‎ในเหตุการณ์เร้าใจที่ผลักดันเรื่องราว
‎ที่ขึ้นอยู่กับว่าคุณติดตามนักแสดงคนไหน
‎หรือคุณเห็นกล้องตัวไหน
‎สุดท้ายคุณจะสามารถตัดสินได้ว่าเกิดอะไรขึ้น
‎ตอนนี้คุณควบคุมโลกของคุณได้ ‎คุณควบคุมเวลาและสถานที่ได้
‎แนวความคิดนี้ได้รับทุนจากฮาสโบร
‎ให้เป็นส่วนหนึ่งของเกมคอนโซลใหม่ ‎ที่ชื่อคอนโทรลวิชัน
‎ที่ใช้เทปวีเอชเอสสร้างเกมแบบอินเตอร์แอคทีฟ
‎ผู้เล่นดูหนัง
‎และใช้อุปกรณ์ควบคุมดักจับคนร้าย
‎ตอนเริ่มต้นของไนท์แทร็ป ‎เป็นเหมือนงานปาร์ตี้ที่บ้านของผู้ชายบางคน
‎นี่! พวกคุณเห็นอะไรเคลื่อนไหวอยู่ตรงโน้นไหม
‎และก็มีคนร้ายพวกนี้เข้ามาทำร้ายคนในบ้าน
‎และคุณก็พยายามขัดขวางไม่ให้พวกเขาทำมัน
‎คุณตกอยู่ในอันตราย!
‎คุณก็เหมือนมันเหมือนกันเหรอ มันคืออะไร
‎แต่ก็เหมือนเด็กๆ ในเกม
‎แนวคิดหลักของจิมคือให้เป็นคืนที่เลวร้ายมากๆ
‎ความคิดดั้งเดิมของไนท์แทร็ป ‎มันเกี่ยวกับความกลัว
‎คุณต้องการตัวร้ายที่อันตรายและหลอกลวง
‎ผมหลงใหลนินจามาก
‎ผมชอบความคิดนั้น การเคลื่อนไหวของพวกเขา
‎เข้าและออกจากเงามืด
‎ผมคิดว่านั่นคงจะสนุกมาก
‎คุณมองดูฉากหนึ่ง เปลี่ยนไปตามห้องต่างๆ
‎แต่ถ้าคุณรอนิดหนึ่งคุณจะเห็น ‎"โอ้ พระเจ้า มีใครบางคนอยู่ตรงนั้น"
‎และพวกเขาก็มีดาวกระจายพวกนี้
‎และกับดักก็อาจเป็นสิ่งที่น่าตื่นเต้น ‎อันตรายและยอดเยี่ยมมาก
‎ผมก็เลยเสนอความคิดนั้น
‎ทุกคนชอบมัน
‎แล้วเราก็ไปหาผู้บริหารของฮาสโบร ‎และพวกเขาก็พูดว่า "เดี๋ยวก่อน"
‎ฮาสโบรเป็นบริษัทผลิตของเด็กเล่น
‎และพวกเขาก็ไม่คิดว่านินจาขว้างดาวกระจาย ‎ของจิมเป็นมิตรกับครอบครัว
‎พวกเขาคิดคำศัพท์ขึ้นมาคำหนึ่งว่า ‎ความรุนแรงที่ทำเลียนแบบไม่ได้
‎คุณจะแสดงอะไรที่ใครบางคนที่บ้าน ‎เห็นแล้วเอาไปทำตามไม่ได้
‎ซึ่งหมายถึงคุณหยิบกรรไกร ‎แล้วแทงใครสักคนตายไม่ได้
‎หรือมีดทำครัว
‎แต่มันก็รวมไปถึงดาวกระจายของนินจา
‎ผมคิดว่า "คุณเจอนินจาครั้งสุดท้ายเมื่อไหร่"
‎แต่พวกเขาก็พูดว่า "ไม่ๆ"
‎ผมเลยพูดว่า "แล้วแวมไพร์ล่ะ"
‎พวกเขาเร็ว น่ากลัวและก็ไม่มีจริง"
‎แล้วก็เขาก็พูดว่า ‎"อ้อ แวมไพร์อาจจะได้ ถ้าพวกมันไม่กัด
‎และพวกมันอ่อนแอจนเคลื่อนไหวเร็วๆ ไม่ได้"
‎เราเลยมีแวมไพร์ที่กัดไม่ได้และก็เชื่องช้ามาก
‎แล้วมันก็แย่ลง
‎โปรดิวเซอร์และช่างแต่งหน้าพูดว่า ‎"เราจะไม่ใช้ของเทียม
‎เพราะคุณมีพวกเขาหลายร้อยคน
‎สิ่งที่เราจะทำคือเอาถุงขยะใส่ให้พวกเขา"
‎ง่ายๆ ก็คือ ตัวร้ายของจิม ‎เปลี่ยนจากนินจาขว้างดาวกระจายเป็นแบบนี้
‎ออเกอร์ใส่ถุงขยะ เดินกะโผลกกะเผลก อ่อนแอ
‎ออเกอร์คืออะไร
‎เหยื่อของแวมไพร์ ‎ที่เป็นผีดิบครึ่งตัวและถูกทิ้งไว้ให้ตาย
‎สิ่งมีชีวิตน่าสงสารที่มีเลือดพอมีชีวิตรอด
‎แต่ไม่พอที่จะกลายเป็นแวมไพร์
‎คุณต้องเหน็บแนมผมแน่เลย
‎แล้วผมก็คิดว่า... นี่มัน... ผมก็ไม่รู้จะพูดยังดี
‎แต่พวกเขาต้องมีการคุกคามอะไรได้บ้างสิ
‎ผมเสนอสิ่งที่เรียกว่าท่อแทงเจาะ
‎ซึ่งเป็นแขนที่ต่อยาวออกไปคว้าจับคอ
‎และก็มีสว่านอัตโนมัติที่จะเจาะคอ
‎แล้วดูดเลือดออกมาได้
‎ด้วยเหตุผลบางอย่าง ‎พวกเขาพูดว่า "เยี่ยมเลย
‎เพราะมันทำเลียนแบบไม่ได้
‎และมันก็จะไม่มีปัญหาอะไร"
‎สุดท้ายแล้ว ผมคิดว่าในบางแง่
‎มันแย่กว่าแวมไพร์ไล่จับแล้วกัดเยอะเลย
‎ประเด็นเดียวทำลายเรื่องราวได้
‎และนี่ก็เป็นประเด็นที่แย่ๆ หลายอย่าง
‎เราไม่เข้าใจว่าผลกระทบจะเป็นยังไง
‎- ทางขวาข้างหลังนี่เหรอ ‎- นี่อยู่ตรงจุดนี้ใช่ไหม
‎ใช่ ตรงนั้นแหละ
‎พร้อมนะ เอาละ
‎ถึงแม้จะมีงบประมาณ 1.5 ล้านดอลลาร์
‎การผลิตก็เต็มไปด้วยปัญหา
‎แสงที่สร้างอารมณ์ต้องถูกปรับให้สว่างขึ้น ‎สำหรับภาพที่ต้องแปลงเป็นดิจิทัล
‎การเคลื่อนไหวเร็วๆ ถูกปรับพิกเซล
‎และกล้องวงจรปิดก็ทำให้ ‎การเล่นเกมน่าเบื่อมีเสียงซ่ารบกวน
‎- แล้วนายเป็นอะไรของนาย ‎- ไม่รู้สิ คงเบื่อมั้ง
‎มันเริ่มด้วยการเป็นฟิล์มนัวร์ระทึกขวัญ
‎ที่กลายเป็นหนังแนวแคมป์ทุนต่ำ
‎ใช้กับดักสิ!
‎และขณะที่คอนโทรลวิชันใกล้จะที่พร้อมวางขาย
‎ฮาสโบรก็ถอนตัวอย่างไม่คาดฝัน
‎พวกเขาพูดว่า "เราถอนตัว
‎ขอบคุณมาก แต่เราทำเรื่องนี้ไม่ได้
‎มันแพงมากเกินไปและมีอย่างอื่น ‎เกี่ยวข้องมากกว่าที่เราคิดไว้เยอะ"
‎แล้วเราทุกคนก็แยกย้ายกันไป
‎สองสามปีต่อมา ‎หลังจากที่เขาทิ้งทุกอย่างไว้เบื้องหลัง
‎จิมรับโทรศัพท์ที่เขาไม่คาดคิดมาก่อน
‎เซก้าเพิ่งเริ่มการพัฒนาเทคโนโลยี ‎ใหม่ล่าสุดของพวกเขา เซก้าซีดี
‎และหนึ่งในเกม ‎ที่ทำเป็นซีดีวางจำหน่ายก็คือไนท์แทร็ป
‎การตลาดของเซก้ามุ่งเป้าที่ ‎เด็กชายวัยรุ่นด้วยโฆษณาที่ยั่วยุอารมณ์
‎เน้นที่เหยื่อสาวๆ ในเกม
‎ปาร์ตี้!
‎เสียงแทรกยั่วกามารมณ์และภาพความรุนแรง
‎ผลักดันให้บรรดานักการเมืองต้องปิดปาร์ตี้
‎ผมคิดว่าด้วยการผลิตเกมอย่างไนท์แทร็ป
‎สิ่งที่จริงๆ แล้วบริษัทผู้ผลิตเหล่านี้กำลังทำ
‎ก็คือสนับสนุนความรุนแรงนั้น
‎วุฒิสมาชิกโจ ลีเบอร์แมนเรียกร้องให้ ‎การทำประชาพิจารณ์ของรัฐสภา
‎เกี่ยวกับความรุนแรงในวิดีโอเกมและไนท์แทร็ป
‎พร้อมด้วยมอร์ทัลคอมแบท เป็นวาระสำคัญ
‎มันเป็น... การเปลี่ยนแปลงที่รวดเร็วมาก
‎จากแพ็ก-แมนมาเป็นไนท์แทร็ป
‎มอร์ทัลคอมแบทและไนท์แทร็ป ‎ไมใช่ของขวัญแบบที่
‎พ่อแม่ที่มีความรับผิดชอบควรให้
‎และก็แน่นอน พวกเขาแสดงฉากที่โด่งดัง ‎ลิซาในห้องน้ำ
‎ซึ่งตอนนี้ก็ดูรุนแรงสำหรับผมเหมือนกัน
‎เรากำลังพูดถึงวิดีโอเกม ‎ที่เชิดชูความรุนแรงบ่อยเกินไป
‎และสอนให้เด็กๆ สนุกกับการสร้าง
‎รูปแบบความโหดเหี้ยม ‎ที่น่ากลัวที่สุดเท่าที่จะเป็นไปได้
‎และมันก็ไม่ได้เป็นอย่างนั้นจนกระทั่ง ‎ผมเห็นการทำประชาพิจารณ์จริงๆ
‎และเห็นพวกเขาตัดเอาบางฉากมา
‎แล้วก็ทำมันในแบบที่
‎จะทำให้มันดูแย่ลงกว่าเดิม
‎ผู้เป็นแม่จะเข้าใจส่วนประกอบ ‎ในคัพเค้กโฮสเตสง่ายกว่า
‎ที่จะเข้าใจสิ่งที่อยู่ในกล่องวิดีโอเกมนั่น
‎นี่คือสำเนาของบรรจุภัณฑ์
‎ไม่มีการจัดเรตสำหรับเกมนี้เลย
‎ถ้าไนท์แทร็ปจะมีสิ่งดีๆ อะไรสักอย่าง
‎ก็คือเป็นสิ่งหนึ่งที่ทำให้ ‎วุฒิสภาตั้งระบบการจัดเรตเกมขึ้น
‎การทำประชาพิจารณ์นำไปสู่การตั้งอีเอสอาร์บี
‎หรือคณะกรรมการจัดเรตสื่อซอฟต์แวร์บันเทิงขึ้น
‎ซึ่งจัดระดับเกมเหมือนภาพยนตร์
‎ทุกวัย ที สำหรับวัยรุ่น
‎ผู้ใหญ่และไม่ใช่สำหรับเด็กอย่างแน่นอน
‎แต่ขณะที่ไนท์แทร็ปและมอร์ทัลคอมแบท ‎พ่ายแพ้ในวอชิงตัน
‎เกมขายดีเป็นเทน้ำเทท่า
‎เพราะถ้าคุณห้ามเด็กไม่ให้ซื้ออะไร
‎คุณก็รู้ว่าเกิดอะไรขึ้น
‎ความจริงก็คือมันเป็นการเสนอขายที่ดีที่สุด ‎เท่าที่ไนท์แทร็ปจะขอได้
‎เพราะเรามีการยอมรับระดับสากล ‎และยอดขายก็พุ่งกระฉูด
‎เรามีเทปเล็กๆ ของเกมหนึ่งที่ชื่อไนท์แทร็ป
‎เกมนี้มีชื่อว่าไนท์แทร็ป
‎ตอนนี้ไนท์แทร็ปกลับได้รับความนิยมสูงมาก
‎ในปี 2018 นินเท็นโดถึงขนาด ‎วางจำหน่ายรีมาสเตอร์ แอนนิเวอซารี เอดิชัน
‎ส่วนมอร์ทัลคอมแบท เด็กๆ ปิดตาได้แล้ว
‎ยี่สิบห้าปีกับหลายเวอร์ชันจนนับไม่ถ้วนต่อมา
‎ความนิยมเกมอาเขตที่น่ากลัว ‎ยังคงเขย่าขวัญพ่อแม่ไปทั่วทุกที่
‎และการตายที่โด่งดังก็ถูกยกระดับขึ้นอีกนิด
‎และวันต่อมาหลังการทำประชาพิจารณ์ ‎ของวุฒิสภาในเดือนธันวาคม
‎เกมใหม่ก็ระเบิดเข้าสู่แล็บคอมพิวเตอร์ทั่วทุกที่
‎มันยิงคำถามเปิดประเด็นกระจุย ‎เกี่ยวกับแนวใหม่
‎ของเกมออนไลน์แบบเล่นหลายคนที่รุนแรงสุดขั้ว
‎และการเล่นเกมในอนาคต ‎คงกลายเป็นสิ่งที่ให้ประสบการณ์มากขึ้น
‎สมจริงมากขึ้น
‎และคงทำให้ไนท์แทร็ป
‎กลายเป็นเกมที่เล่นง่ายไปเลย
‎คำบรรยายโดย ธนิศา ขำคง